เกมอีกราย! “สุพัฒนพงษ์” ติดโควิด-19 หลังกลับจากซาอุฯ
“สุพัฒนพงษ์ พันธ์มีเชาว์” ติดเชื้อโควิด-19 หลังเข้าตรวจ RT-PCR เมื่อวันที่ 31 ก.ค. 65 พบไออย่างหนัก
“สุพัฒนพงษ์ พันธ์มีเชาว์” ติดเชื้อโควิด-19 หลังเข้าตรวจ RT-PCR เมื่อวันที่ 31 ก.ค. 65 พบไออย่างหนัก
3 ส.ค. 2565

ผู้สื่อข่าวได้รับรายงานว่า นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน ติดเชื้อโควิด-19 โดยรู้ผลเมื่อวันที่ 31 กรกฎาคม หลังกลับจากการเยือนราชอาณาจักรซาอุดีอาระเบีย ระหว่างวันที่ 25 – 27 กรกฎาคม 2565 และเมื่อกลับถึงประเทศไทยได้ผ่านการตรวจระบบ RT-PCR แล้ว แต่ไม่พบเชื้อ จากนั้นในวันที่ 28 กรกฎาคม ได้ร่วมงานทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา ณ ท้องสนามหลวง
เบื้องต้นมีอาการไออย่างหนัก จนไม่สามารถร่วมประชุมงานทางออนไลน์ได้  อย่างไรก็ตามก่อนหน้านี้ นายสุพัฒนพงษ์ ผ่านการฉีดวัคซีนแล้ว 4 เข็ม และมีโรคประจำตัว ถือเป็นคนไข้ 608 ที่ต้องเฝ้าระวัง